Jüri Šaraškin

Jüri Šaraškin (21. september 1938 Pärnu – 10. juuni 2019) oli Eesti purjetaja ja jääpurjetaja ning purjekonstruktor. (vaadatud 23.12.2014) 

Ta lõpetas 1957. aastal Pärnu 1. Keskkooli ja 1963. aastal laevamehaanikainsenerina Tallinna Polütehnilise Instituudi.

Šaraškin oli teaduste kandidaat (PhD), arvutiteadlane. Ta oli üks Eesti esimese miniarvuti STEM loojaid.

Ta tegi aastatel 1962–1990 teadustööd ja 1991. aastast tegitses eraettevõtjana.

Sport
1978. aastal sai ta maailmameistrivõistlustel jääpurjetamises DN-klassis 4. koha.

Ta oli ka tunnustatud rahvusvahelise kategooria kohtunik, Finn-klassi peamõõtja.Lahkus Eesti purjetaja ja purjetamise edendaja Jüri Šaraškin ERR Sport, 11.06.2019. 

Treenerina juhendas ta Finn-klassi purjetajaid: soomlasi Esko Rechardti ja Jari Mäkilät, hollandlast Roy Heinerit, Krista Kruuvi jt.

Jüri Šaraškin oli Kalevi Jahtklubi, Pärnu Jahtklubi ja Eesti Spordiseltsi Kalev auliige.Lahkus Eesti purjetaja ja purjetamise edendaja Jüri Šaraškin ERR Sport, 11.06.2019. 

Tunnustus
 1981 – Soome Purjetamisliidu hõbedane teenetemärk
 2015 – valiti Rahvusvahelise Finn-klassi Kuulsuste Halli (Hall of Fame) silmapaistva panuse eest klassi arengusse
 2019 – Valgetähe V klassi teenetemärk

Isiklikku
Ta oli abielus iluuisutaja ja iluuisutamiskohtuniku Anne Šaraškiniga. Purjetamisega on rahvusvahelisel tasemel tegelenud ka nende tütar Mari Šaraškin (1974–2011) ja poeg Peter Šaraškin.

Viited

Välislingid
 Biograafia ESBL-is
 Jüri Šaraškin ja Uku Randmaa pälvisid Presidendi teenetemärgid puri.ee, 29. jaanuar 2019
 Jüri Šaraškin saab täna 80 aastaseks puri.ee, 21. september 2018
 Lahkus Eesti purjetaja ja purjetamise edendaja Jüri Šaraškin ERR Sport, 11. juuni 2019

Kategooria:Eesti purjetajad
Kategooria:Eesti jääpurjetajad
Kategooria:Eesti insenerid
Kategooria:Tallinna Tehnikaülikooli vilistlased
Kategooria:Valgetähe V klassi teenetemärgi kavalerid
Kategooria:Sündinud 1938
Kategooria:Surnud 2019